Gaur hasiko dira mugikortasun ordenantzagatik isunak jartzen - Iruñea - euskalerriairratia.eus\nGaur hasiko dira mugikortasun ordenantzagatik isunak jartzen\nEuskalerria Irratia 2019-10-01 08:42\nBi hilabeteko egokitzapen epearen ostean, gaur hasiko dira Iruñeko udaltzainak mugikortasun ordenantza ez betetzeagatik isunak jartzen. Kotxe, motor, bizikleta eta patinete erabiltzaileek jaso ditzazkete isunak. 30kilometro orduko abiadura muga 471 kaleetan eta bizikletak eta patinete elektrikoak errepideetatik joan beharra dira ordenantza berriaren arau azpimarragarrienak.\nUdan ordenantza berria ezagutzeko aukera izanda, orain, egunerokotasunera eta ohiko trafikora bueltatuta isunak ailegatzen dira. Gaurtik aurrera udaltzainek espaloitik doazen bizikletak eta patinete elektrikoak zigortuko dituzte. Salbuespen gutxi izanen da: Belosoko maldan, Sanduzelaiko aldapan eta Labriten bizikletak espaloitik joan ahalko dira, bertan errepidean, abiadura bizia hartzen baitute kotxeek.\nMotordun ibilgailuek ere somatuko dituzte aldaketak. Iruñea 30kilometro orduko hiria bihurtzeko bidean, hainbat kaleetako abiadura aldatu egin da. Oraindik ere ez da 417 kaleetako ikur eta margoa aldatu baina urtea bukatu bitartean erabat ezarrita egonen da 30kilometro orduko muga ia hiri osoan.


Accueil > Numéros > 9 > Articles > Jusef Egiategi erreformista (1785)\ndialecte Souletin, écrivain moderne, Egiategi Jusef, littérature basque\nEgiategi Jusef, euskal idazle zuberotarra, euskal literatura\nEgiategi eta errelijione jasangarritasuna\n1Zuberotar filosofo apal horren obraz historia laburra egin behar dut. Pariseko Bibliothèque Nationaleko esku idazkien saltsa lehenik aipatu. Idazle horren lana frantses titulu baten pean aurkitu nuen : Le philosophe basque. Benetako izena Uskaldun filosofoaren ekheia da. Larramendizatu XVIII. mendeko zubereraz idatzia da. Berehalaxe konturatu nintzen hizkuntza traketsa ahazturik ideia jakingarriak zeuzkala. Lehen Libürü hori Euskaltzaindiak argitaratu zuen.\n2Handik laster kontsultatu nuen beste bilduma bitxia Les proverbes d'Oyhenart, copie du XVIIIe siècle eta liburu lodi bat ekarri zidaten, Oihenarten atsotitzek leku tcxikia dute idazkian, baina denbora berean barnean bi hizkuntzetan Egiategik bere klasetarako adelatu esaldi, errefrau eta iruzkinak bazeuden eta izenburua Mosde Etcheberriren gogamena. Lan horren hasiera berritan kopiatua testuan nahasian emana da, ez nuen zuzentzeko kemenik izan.\n3Geroago Patri Urkizu kantu biltzen zebilela Pariseko B.N. ospetsu horretan zegoen Chants guipuzcoans delako liburua eskatu zuen eta Egiategiren lehen liburuaren jarraipena edo Filosofo II bat aurkitu zuen kantuekin bildua.\n4Azken lan hau, zirriborroa da. Ahal bezala lau urteren buruan irakurri dut eta leheneko transkripzioa egin, oraiko grafian ipini eta fotokopiak Euskaltzaindiari musutrukean eman. Han lotan daude. Requiescant in Pace. Alta bigarren liburu hori da Egiategiren jakingarriena. Bi kapitulu aurkeztuko dizkitzuet, Egiategi nahiz apala izan, bere garaiko gizona izan zela erakusteko, baita erreformista eta ez iraultzaile.\n5Erreformista izenpean sailkatu dut zuberotar idazle hori eta hala ezarri badut, euskal gizarteaz eduki zuen ikuspegi zorrotza eta moralkeria gehiegi gabe eskaintzen dituen aterabideak erakusten dituelako.\n6Idazle horrek bere lanak Iraultza frantsesa baino lehen idatzi zituen. Garai hartako askoren gisa iturrien aipamenak ez ditu zehazten eta zuzenean euskaraz emaiten : humanitaten artean bizi da ; bestalde bizitu zituen zertzelada eta gorabeherekin lotzen ditu bere gogamenak.\n7Jakina Egiategik bere apaltasuna eta atrebentzia aitortzen ditu : Hau eztianak irakurtuko et zaio batere dolutuko baina orduan, frantsesez ere ez zen ipar Euskal herrian filosofiaz idazten, gutiago euskaraz. Ez da Voltaire edo Rousseauren mailara iristen : garai hartako euskal gizartearen mailan dago, halere mende hartako urduritasuna, arrenkuratasunaren berri ematen digu. Ez da hurrik ere iraultzalaria eta jazarpena ez du onartzen etxeko hegatzari sü emaitea delako.\n8Bere euskalduntasuna agertzen da norberekeria, indibidualismoa modan delarik bera gaur komunitarismo izenez zentralistek deizten duten etnia elkartasun eta nortasuna goraipatzen baitu.\n9Bere kritika gogorrena jadanik beste leku batean aipatu dudana da kontsumerismoak eta diruak jendeak usteltzen hasia dela.\n10Nola nahi orduko Argien mendeak edo ilustrazioak Egiategiren gogamenean eragin handia eduki dute. Euskaltzaindiko jardunaldietan, iaz, Atarratzen Intxausperekin erkatu nuen erakusteko XIX. mendeko Intxauspek izpiritu gibeloi ta kontserbatzailez Egiategik dionaren aurkakoa erraten duela.\n11Anitzetan Iparraldeko egoeraren berri ematen badigu ere nire harxedeak batikbat Egiategik zer dion gerlaz, armadak kontrolatu beharra, gudariez eta erlisio jasangarritasunaz ikertuko ditut.\n13Ainitz irakurriz eta berak diona kontutan harturik, ondorioz atera dut, Egiategi Prusian eta Polonian soldado egon zela, hain zuzen bere liburua argitaratu behar zion Belako zaldunarekin. Beraz, Gerlaz, Bakiaz, Soldado edo gudarietzaz diona aztertuko dugu baina, zuzenean irakurgarri izan dadin, larramendismoak eta zuberotarrismoak gaurko euskaran jarriko ditut eta terminatxoak gakoen artean utziko.\n14Gerlaz kapitulua horrela hasten da.\n15Gerla da Jinkoak egorri dian (mikalta) izurrite latzena. Bethi izan ta izanen dena pholborraren sorlakiak diratekieno : khanbio handia dü jarri gudetan ; noizpait harma thipilak eskian gudariak ziradian bata berziari hüillantzen (hurbiltzen) eta han bihoztoiari erramüa zegoan. Orai kanon ta ezkopeta'khaldiz ürrhünetik dirade harmadak gudatzen, hala gütiago jende da hiltzen ta bitoria merkiago dena erosten tiesoago bere lekian dago.\n16Ez zuen iragarri nola polborak armak eskuan baino hil anitzez gehiago eginen zuela. Egiategik Callot grabatzaileak edo Goyak eman gerla irudiak hitzez kontatzen dizkigu eta orain Afrikako herri askotan gertatzen dena oroitarazten :\n17Izan da nazio (dierri) batzu gerlan baizik etzirenak laket, hetarik Alemanak ta Thrazak, hartakoz Euripiodak deitzen dü Trazia Marwen herri. Erresuma bada gudariek harmak dütieno bethi garbi eta xahü, bena nontik jinen ereien gerla, ez bethi beha ta den gutien (demendren) astakürian atabalaz edo tronpetaz ari direno gerlak berekin dütian lokarriak eztakie, herri osoki errer eztie dolürik, jendia oihanetan ihesi dütie ikhusten ta haurrak gosez hilik.\n18Hiritarrak ohitürik, binatze (mahasti) erreetzaz, etxalte (galkerredaz) hondatuez eztie axolik heek dirade gerlaren frütiak ; alabadere gerla da sü bat behin phiztü denian ta lekhü bat erre berziala laister doana ta nekez hiltzen dena.\n19Egiategik, filosofo ainitzek bezala gogoko ditu irudiak, alegoriak, sinboloak eta hona batzuk :\n20Negüari üdüri Ekhia gureganik abiatzen deno, odeiez dü zelia belzten, airia izotzez loditzen, lürra (kharroaz) hormaz (herkhatzen) lehertzen, ostoak zühanetarik erorten ta lürra bere edertarzünaz da (pikarraitürik) bilusik, orozbat ari da gerla haren (eretzian) nibelean : zian aberastarzüinetik herexarik eztereio üzten ta harez basa eremüa dü egiten, bere langiletzaz bagetürik dütialakoz hobenak (erho) hil. Milion bat gizon khosta zen Cœsaren fama ; zer fama errabiatia ! Zonbat urthez halako galtzepena küperatü eztiren hiriak hutsik, legiak hilik, errelijionean (mengoan) ahuldua, (khaparrek) sasiek elgeak estaltzen ta dolamen beltzik baizik orotarik ez entzüten.\n21Egiategik badirudi erregek egiten dituzten gerrateak onartzen dituela eta lege, arauekin militarren arteko gauza bezala.\n22Gaistokeriak dialakoz gerla behartü bere legiak dütü. Halarik ihor baztert eztaitekina heetarik ; ezpalitz, hala photeria lükianak gerla egin liro bere nahiala ta guda lizateke mündüan bidezaleak bezala oihanetan ohoinen artean, hartakoz ezta gerla lealik, printzen artian dena baizik. Heek beren arrazoak behar dütie ta harmak hartü beno lehen (ogenak) erruak izanik ere, batari arpezkiroz, manifesto deitzen direnetzaz, nahiz mündüa bere althe jarri, die beren züzenak edertzen ahalena, kanoan ezkiribüz dagoelarik ultima ratio regum hartan erregeren(tzat) azken arrazoa dagoela.\n23Gerlaren estakuru edo aitzakiak aztertzen ditu gero :\n24Bakiaz (akhi) nekatu diren printzek gerlaren astaküriak franko dütie : berrehün urthez hiri batez gozatzen delakoz, aüzoak ordüan arrapatü zeienak edo aüzoa sobera handitürik itzal egiten dianak edo adiskideak eskerniatzen badü printze (bakaltarri) despota batek. Zonbat aldiz errelijionearen gatik dialarik harek bakia pheredikatzen edo ardüra jeloskeriaz aüzoa delakoz sobera aberasten.\n25Egiategik Frantziaz eta gerlaz diona orain ere Estadu Batukoei eta frantses Errepublikari aplika daiteke, orduko frantses belizismoaz diolarik :\n26Bada (dierri) erresuma denboratik denborala gerlaz beharra dienik, frantzesa da heetarik lehena. Aspaldian da errana hamar urthekal odolgaistoaren idokitzeko ezpada guda eraziten dela (hirotzen) usteltzen ; gerla dü maite, non nahi den harat doa frantzesa laister, hartakoz ere nozpaitekoak zioan nullum bellum sine gallo, gerlarik frantzes bagerik etzela, net egia dena ; ez berze batek beno herioaz eztian axolik, bena bai gauza (sic) berriak maite dütialakotz.\n27Frantsesa ez da gerlari ona, egonezina eta pazientzia gabekoa delako :\n28Lan lüzea da frantzesaren (ozartezaren) pazentziaren eta (ezegokiaren) egonezinaren heztea, haren bulzadaz baliatzea (ekinarte) eraso handian ezi khea bezala (auher) alfer dagoenean badoa, hartakoz da errana : güdaren hatsarrean gizon beno haboro dela ta azkentzean emazte beno gütiago ez lotsaren gatik bena haren (frantsesaren) bizitarzünak obra Iüziak dütialakoz hügüin ta bertan ez lotsarengatik beita minkaizten. Beraren (ozartitzak) inpazientziak dü etsaiaren komediak beno akhitzen(ago)\n29Erran dianak « hobeki akopilatzean (erasoan) ezi ez gordotzian (defentsan) ta Espainola gordotzean akopilatzean beno » bi (dierriak) erresumak zütian ezagützen.\n30Hantik proba balore hotza beroa beno gerlan tiesoagoa dela. Cincus Sulpicius prokontsulak frantzesen (sic) kontra ari zenian zioan etziala etsaiaren bere ezinegonaz hurtzen zianarekin deusere bentüratüren, zialakoz denhora faltsiak frantzes bulkada furorem gallicum deitzen ziana, hiltzen.\n31Gerla egiteko gudariak dirua behar du :\n32Bena zoin nahi dierrian (erresuman) zonbat nahi gudari den, diharü falta denean flaküki doatza obrak, diharüa delakoz gerlaren zaina ta ezi, kidari zühürrak zioan, gerlan hirur gauza behar ziradiala, ürrhe, zilhar eta kopre, hiruetarik diru egiten dena ta haren (mengoa) nahi bizia, dabila jarraikiz, hartakoz Augusta enberadore zühürrenak Senatari zian gogatü, bakean gerlan bezala sekülakoz harmaden betiraundiarena egin ladin, thesoro bat osorik egonen zena, ezi den gudaria nahi bezain bihoztoi hehar güziak ezpadütü kobart dateke jarri, bihoztoiago ere gertzen deusere falta eztianean ta kidariak zütienean zaitirantzen (?)\n33Gerla odoltsuen aurka agertzen da Egiategi bakezale armatua.\n34Lazedemonek etsaiak zutienean jokotrüa zonbaitez garhaitü Mars Jinkoari zezen hat zien oberta emaiten. Gudarien indarraz aldiz oilar bat baizik etzien eskentzen, hantik zielarik erakusten garaipen ederrenak ziradiala odol gütik ixuri zütianak, halakoxe Cœsaren errana :\n35Bakea nahi badük (dio adagioak) gerla adela ezak\n36Gudariak ezpadü dirurik, hartzen du, ofiziozko armada ongi ordaindua behar da :\n37Gerla aidürü dagoenari ardüra falta dereio egiten (..) hartakotz gudariak ahalik haboroenak ta aitzinetik diharü behar zereiena, ezi zerhaiti falta küpera eztaite Non licet in bello pecare.\n38Zesarrek entrenamenduaren balioa zekusan :\n39Cœsar izan da khidari ta gudari mündüko handiena, berak zütian soldadoak ekireiten (?) bakean gerlan bezala. Kasü güzietan zer egingei zian etzian bakhoitzik, noiz baraitx, noiz laster, noiz aitzina, noiz gihelerat, noiz lantzaz, noiz ezpataz, noiz algarreki(n) noiz berhez güdatü behar zien batere etzen etzakianik. Bera ere beharrean zen gudari ta khidari gerla handirik egin bazian ta loria hanitz bildü, erran daite(ke) etrziala bere bizian soldadorik manhatü berak beno lan ariman, gogoan ta khorpitzean gehiago ükhen zianik.\n40Soldado edo gudarietzaz\n41Egiategik lehen liburu hori idaztean parropiako errejenta dela dio, geroago bere burua kolejioko errejent bezala emaiten du eta gerla ikusi düala salatzen du. Hain zuzen armadarik beharbada ez da zernahi ofizial edo khidari behar, berriki Irakeko gertaerek oroitarazi digute. Hona zer dion Egiategik :\n42Diradealarik errejentak, soldadoen edo gudarien bürüzagi lehenenak, heetarik (khidarigeier) ofizialgaiei agintze zonbait dügün jar heben, heen ofizioan gizon handienez baliatü direnetarik, hartan batzütan ere gerthaldi ikhusi düdanetarik ; ezi errejent baniz ere zerbait herze ofizioetan ikhusirik nago.\n43Egiategik dio soldadoak eta apezgaiak goi karguetara iristeko eskolatu beharra daukatela.\n44Soldadogoa gerlan, thonsüratüak diradianak Elizan, soldado ta apezgei gazteak kargü handietara heltzeko düe bide lüzea ta gaitza, bena esperantzak garhaitzen düana ta jakiteak llabürtzen : ezta berze biderik haren heharra eztüanik ; banuzke gerlak jakintze güziak nahi dütiana, ezi ezta (aldekairik) gaitasunik mündüan harmadan khidariak (bath) batu eztirokienik ta medika mementoan behar eztianik\n45Baina zer ikasi behar luke gudari buruak ?\n46Han kasü güzietara dagoelarik aidürü, gudarien (adelatzea) formatzea dü errekeitü meheena, gerlaren ta bakearen legeetan jakintsü, zer diroan eta eztiroan egin, heek ezpadazki, deus egin ez liro ; gerla zaharrak ezpadütü irakhurtü nola berria egin liroke, delakoz bethi ofizioa, berari üdüri. Hola gerlatik kanpo ogenik ez egitea, jendeen züzenetan ezpada jakintsü ta zer diradean obrak gerlak zilegitzen eztütianak.\n47Soldado eta soldado burugaiaren kalitateak : obeditzen ikastea.\n48Gerlako lehen baldintza khidari hona eztaitekeala gerlan soldado ona izan eztena ta honki manha ez lirokeala, honki menpetü izan eztena. Bakhanki dirade gudariak bestazale delakoz gerlaren ofizioa langilena, haboroena astokin, hezkaitz, arrabuhin ta suspitakor. Bena errege jaunak, apezak errelijionearen mantenatzeko badirade, eginbide hartan ere khidariek düe esküa etxekiten gudarietan arima ezin ederragorik ere, fedeari tiesorik bada.\n49Soldadoak goxokiegi bizi direnean :\n50Zilharkeriak dirade gerlan gauza (auherrenak) alferrenak, heen begiratzeak errekeitü gehiago dü emaiten eziez gozamenak somoia(?) ekharten.\n51Carles XII Suediako erregeak ontzi latorrietan baizik etztian jaten ez eta erre edaten arrazoi harengatik. Ardoak eta aigardentak sekülan eztüe gerlan senthagaillarik egin, dielakoz gizonaren bürüa nahasten ta indarrak trenkatzen. Egiazko balorea dagoelako gizonaren zentzü honean ta hotzean ta ez mememntoak düan borraskan : hartakoz ere Pesenniusek Egyptan Nilaren bazterretan ardoa züan debekatü ta koziner güziak akasatü.\n52Egiategik halere erran du gerlan behar diren gauza nagusien artean urrea dela, baina geroago dio urrea gudatu gabe herri batez edo hiri batez jabetzeko erabil daitekela.\n53Egiategik adibideak (gertaldiak) gogoko ditu, gero Alexandro Severo Spurius Albinus adibide on eman ondoren, ongi jatean suntsitu ziren Alexandro Handiaren, Annibalen Carles VIII Frantziakoen gertaldi okerrak ematen dizkigu Suediako erregeak nola Narvan Polonian gudukaturik Saxako herri ederrean :\n54Herri gizen hartan bere harmada erthailtürik soldadoak gizentürik, diharüz kargatürik Erruso enberadoreak mendikatü nahiz 1709. ko negü harrigarrian gosez eta hotzezjendeak ta kabaleak hiltzen zeitzeno Pultavara drano züan jarraiki (...)\n55Egiategiren denboraz geroztik Suediako erregeari Josef Bonaparteri gertatu zitzaion, lapurreta gehiegiz kargaturik eta Espainian gizenturik Gasteizaldean frantsesek galdu zuten, la bataille de Vitoria.\n56Urrunago Egiategik Coriolan aipatzen du :\n57Harmada errumana galkidatürik zen osoki Coriolan heltü zereionean khidari. (Dremenden) den gutien falta leger kastigo latzenetzaz zütialarik azotatzen. Soldadoa lanezütian phorrokatzen, bera burhas ta zaia arhinean elhürraren ta kharroaren erdian zabilan ta bere apairüetan ez bertze hazkürririk soldadoena baizik, ahala Züan harmada hezitü ta manüetara menpetü.\n58Alderantziz gogorki kritikatzen ditu karroza ederretan, jantzi eda jan-edari ederrenetan bizi ziren garaiko frantses “khidariak”.\n59Egiategirentzat soldadoen hirurgarren kalitatea ez beldurti izatea liteke\n60Güdarien zorthea da herioaren mespretzüan bizitzea ; gauza aphürrenek alabadere lotsatzen diena ta txipikeria batez segürtzen dena, ez. Gure (dierria) erresuma da arhin ta khanbiakor, hartakoz mündü güzian Frantziari bezain bere banderetarik ihesi dabiltzanak galbide haren eginnahia da khidarietan dütielakotz soldadoak (auherkerian) alferkerian üzten ta delakoz gizon (auherra) alferra debeiatzen lekhüz khanbioan laket.\n61Gero Egiategik kondatzen du erromatar soldadoa nola lanean hezia zen eta Frantzian gertatzen dena hitz politekin iruzkintzen :\n62Mosde Louvois-en denboran lauzpabost harma ziradean Frantzian ta batetik berzeala « laisterkariak” bain üsü non errejimentüak elhürra bezala ekhian, beitziraden hurtzen”\n63Iheslariari kobarte izendatzeak geldiaraz lezake : hala dio Egiategik nola Annibalek berriz bildu zituen ihesi joaiten ziren hiru mila espainol :\n64Soldado gehiegi eta inperioak :\n65Egiategik dio aberastasunen biltzeko gerla egin zutela espainolek :\n66Ürrhe ta zilhar mendiak bezain gora herri heetarik due atheratü ta harrigarri gizon heetan ehortzi. Aberastarzün heek dirade abartü erresuma abegiazko dena dena dago oküpatürik ta lürrak langile bagerik“.\n67Adibidetzat ematen du nola erromatar armadetan 17 urteekin sarturik hala nola Pompeak eta Coesarek soldadoak gogorki erabiltzen eta :\n6850 urthegerrenean beren etxetarat zütien igorraiten\n69Soldadoaren esperientzia eta adina.\n70Frantzian soldado denbora laburrez (zortzi urte) ez dute beren ofizioa ikasten, nahiz Soldado zaharrak berriak beno hobe direla ezta düdarik, arrazoaz bürüzagia aprendiza beno dela langileago, manü gaberik obra dakielakoz ta hartan tiesoago. Beraz ordüko Alemanak frantsesak beno hobe...\n71Soldadoak lanean bai, baina sarraskietan ez. Egiategik kontatzen du nola Alexandro Severo soldado eri ta zaurituez arduratzen zen esanaz :\n72hirigaldüak arrahartzen ziradeala , bena ezgizon hilak arrapizten“\n73Armadak, inperioak, koloniagaiak\n74Egiategik uste baitzuen nobleek eta soldadogaiek liburua irakurriko zutela jarraitzen du idatziz lehen linean eztela, aitzinean, ez gudari zaharregirik ez eta gaztegirik jarri behar eta amaitzen du ikusi zituen Europako soldadoen uniformeak aipatuz eta Europako armaden indarrak iruzkinduz :\n75Oraiko egünean phodentata heek (Espainia, Suedia, Danemarka, Angleterra, Errusia) heek güziek düe milion bat zortzitan ehün mila laurhogei ta mila gudari, egünkal phaküa düenek ta hoinez edo zaldiz gerlarako adelatürik daudenak. Europa mündüko laur phartetarik bata bere printzetan photere düe, berze hirurak garhait liroana.\n77Irudi goxoekin Egiategi soldado ohiak bakearen goraipamenarekin hasten da :\n78Justiziaren etsai odolgiroenak dirade bakearenak. Ezta alabadere zorihonik mündüan bakearen pare denik Haren begithartea hain eder da nola ekhia, haren izairiaren hatsa Arabiako intzens(u) ak beno maithagarriago. Gerlaren ezko süia denean biltzen, suminak ehorzten, zelütik odeiak akhazatürik egün ederrak dereizkü eskentzen.\n79Bakea egoera hauskorra da :\n80Bakea galtho dianari ez (artzüka) uka emailearen eskütan hain eder da nola hartzalerenetan eta sekülan ez ederrago baizik zorihonak dereikünian, erre egiten delakoz, hanitzez bitoria benbo hobe delakoz Jinkoaren eskütan, berzea aldiz gizonarenetan.\n81Fortüna aizea bezala da ützültzen alde orotarat eztü egongia tiesorik, egün zonbaiten adiskide izanik, ezartzen da arrazo bagerik, gizon zaharra. Arren ez fida bakea eztelakotz ez eta kharioegi haren eros lironeari ezi joan bada behin nekez da atzamaiten.\n82Gerlaren irudi itsusiak berriz gogoratzen zaizkio Egiategiri.\n83Gerletan garrak hiriak ta elizak dütü erratzen, lürak deseigoan ta galkiroan jarten, bere odolean bera ithorik, lürrak khapar ta elhorri baizik ez emaiten\n84Bakearen irudia berriz :\n85Jendea bakeari marrakaz hel dadin, bahiz sorhoen berderazitean elgeak erein berrian, jendea etxetarat deithzera, han aita, ama, haurrak miskandiak oro bakean, batzii berzeak ürgaisten dütieno, die Paradüsiren üdürigoa. Bai bakea da Jinkoaren lloria ta lek ¨gdagoen herri güzietan, han berdüdearen herria.\n86Egiategi apur bat urruntzen etxeko bakea aipatuz :\n87Bakeak dütü gauza güziak beren lekhütan jarten, legeak azkartzen, hoinak nekatzen ; Bakea ezten etxean dago han infernüa. Hztaite(ke) bakerik bizi, algarri esküak eztieno emanik, faltsü ere bihotza hitzemanen berme ezpada. Bakeak dütü etxalteak xüxentzen, mendiak düen bezala ordokiak hontzen.\n88Gerla eta gatazka :\n89Gerlarik ikhusi eztianak, bakearen balioa eztaki. Filsofoek dereikie erraiten bakia eztela gauzetan (ekidran) orden ederra baizik, dena gogamenen (erakida) adostasun ta borhondadea gizonetan. Alabadere bethi bakean baratzea debeiagarri lizate(ke) Aharra arhin batek arrapizten dü batzütan adiskidegoa. Algarrekin bizi behardünetan ber gauza ta amorioa ezpadie bakeak lüzez iraün ezpeitate (..) O ! Htxaldean jendea eztenean ber gogotik nola laiteke parropian, herrian erresuman.\n90Anekdota, gaiztotik gaiztoagora :\n91Jaun bat bazen hiri batean jende güzien tirano ; kharrikan zelarik igaraiten emazte zahar bat bathü zian belhariko zereionak erran\nJinko honak dereizüla Jaun maitea bizitze lüzea osagarrian.\n92(Huillantü) hurbildu zen emazteari ta galtho egin zertakoz zian Jinkoa harentako othoizten zakialarik parropianter in ahala ari zela. Hmazteak\nBai jauna hori zakit, zure aitaso Jauna ezagutu di(z)it aitoren sememetan ezpeitzen gizon bobenena, haren semea zen zure aita zena gaistoago zena, beldürrez zure jaun semea zü benogaitzagogert'dakigün bizitze lüze bat dereizüt opatzen.\n93Gerlaren itxura berriz.\n94Gerlak dütü erresumak khanbiatzen, errepublikak desegiten, ererelijionea iharrausten, haurrari ünhüdia (ehaiten) hiltzen, aitari semea ehortz eraziten. Bakeak baizik desorden harrigarri hek aitzinta edo heltu diradenean medika eztiro. Jinkoaren manhüetan dago bakearen zori hona, heeetarik gibeltzen giradiano bakea da ürrhüntzen.\n95Mandamenduen irakatsia :\n96Nahi die manamentuek (aginduek, Jainkoaren mandamentuek) etsaiak guhaur bezala deitzagün maitha ta ahalena dütügü eskerniatzen ta (kaltarraiten) ta gure elhetzaz edo ohretzaz egünkal etsai berri dügü egiten. Bakea zen enea niano, haustü düdan bezain sarri berzerena dago ta heen borhondadea hartara ezpada, küpera eztirot. Gaitz handi baten gibeltü nahiz bakeaz nizgabetü, bena gogo ez emanezgaitzurre handiagoala, non doala, hartara niz erori. Jinkoak ta Izariak dereikie bakea gomendatzen, delakoz egiazko zori hona ; bena hitz faltsüez ez eros (artzakian) baldintzan , ez ahatz hirur suerte direla :\n971.a Hitz emaitean eztenean etxeki nahia, desleialtarzüna dena\n982.a. Hitz emanazgarbaioa, astokeria dena\n993a Hitzetxeki ezina, ganbero ta ohointsüen heltzakia dena\n100Egiategi, azkenean, geda ezaguturik bakearen maitale da eta bakoitzak bere burua defenditzeko baizik eztakusa armada. Berak begi hobez ikusten du ofiziozko armada bat iraunkorra ez eta erregimentu kanbiakor horik erdi ofiziozko lagunkein antolatua.\n101Egiategi erreformiste dela diodanean erran nahi du bere hiru liburuen artean Eliza gizonen kritika zehatza badela eta Erromako poterearena ere. Ikus dezagun :\n103Atal horretan kontzientzia askatasunari buruzko hitzaldi batekin hasten da :\n104Errelijionea da kontzientziaren ondarea, ihorek hartan züzenik eztiana, ezetare talazkida ahal lirokiana. Bortxaz edo amorioz hel ahal daite(ke) animal basaena, bena errelijione okherraren xüxentzea da Jinkoaren obra (...)\n105Karlos Kintoren errelisione gerlak aipatzen ditu eta nola katoliko printze batzuk Alemaniako protestanteen alde jalgi ziren. Gero gogorki kritikatzen du Luis XIV Frantziakoa, protestantekin XVII. mendean erdi bakea zelarik gerratan sartu zelako eta protestanteak ihes egitera behartu :\n106Luis XIV zütialakoz errelijionean bere pekoak eskerniatü, gerla tristetan zen sarthü, milion batgizon Frantziatik desterratü ta deus honik obratii etzelakotz Jinkoari agarada.\n107Kapituluaren azkenetan (360. o.) bere esperientzia kontatzen du :\n108Prusiako erresuman bada errelijione guzietarik ta heen artean ez aharra bakhoitzik (...) printzearen legeen indarretikgerthii bakeak diiala han egongia.\n109Ez ja arauki hainbeste nazio diferentetako herrian, ezi arrotz heetan Kalbinista frantsesek saldoa dienak handi ta erresuma haren izairitzu taldea nork eztüi ezagützen ; alabadere Alemanak ta Prusianak bezain mantso daude bakean, hirur Johane Lili bethi bihotzean dütükiela hilarteo dioelarik“\n110Jesuiten errua salatzen protestantekilako bakea (Edit de Nantes) nola hautsi zuen LuisXIVrenak (361.o.) :\n111Gerthaldi lotsagarri heen landan nola sar daite(ke) gizonaren bürü hünean Lois XIV bere konfesoreaz enganatürik Nanteseko Edita errebokatzen atrebitü zen ta Jesuiten amorioarengatik bere photerea galtzera, herena ; zilegi etzaiku Jinkoaren(akadoietan) epaietan so egitea bena zirelakoz Jesuitak lür güziaz hügüntürik dirade orai Judioak bezala, lür güzian herraturik\n112Ondoko esaldiak oso trinko eta argi dira beste errelijioneak errespetatu behar direla diolarik :\n113Eztakit arrazoan daudenez hotxki bizi behar giradeala gure errelijionean eztirenekin, ezi güziak girade Adamen seme ta aurrhide, errelijionen diferentziek askazigoa desegin eztiro. Uste badüt nere errelijionea anglesarena beno hobe dela, haren gogoan khinperra dago. Enean ezta legerik harena dezadan guda, berean da hain gizon pherestü nola ni enean, ni enean beno anglesa berean lealago.\n114Errelijionen ugaritasuna Jainkoak nahi du :\n115Jinkoak eztüanez nahi erresuma güziek nork bere gisala lezen zerbütza, beren legen arauela, nork daki ? Ta sinhestean amorioan ta garbaian dagoela errelijionearen igaburra nork eztaki.\n116Kristau Eliza gizonek eta oraingo ulemek duten proselitismoa ez luke onartuko. Zergatik bestei, ekonomia, politika presioen bidez beren sinesteak kendu eta gureak sartu ?\n117Jenderik ezta aiten errelijionea etzereienik hobenena, hartakoz berri baten aipamenak ohiltzen eztiana. Gauza zaharretan dügü fedea hain tinko non sinhets ezpeikiniro gure aitasoak ibili direla bide okherrean : hartako Indianoak zioan nahiago zela bere aitekilan infernian, eziez khiristien lagün pharadüsüaren esperantzan\n118Egiategik jarraitzen du :\n119Errelijionez egiazkoak berzer eztü mesperetxürik ekharten. Eta adibideak ematen ditu : David eta Hiram paganoa Salomon eta Seleucos paganoa. Bibliatik beste bospasei adibide. Gregorio XIII eta frisiar paganoak, erromatar kristau eta Bandaloen arteko harremanak goresten\n120Hona testu luzean perpaus jakingarria :\n121Nor berean dagoeno berzeak berean beza ütz bizitzera faltsü heen iretziak izanik ere (..)\n122Erlisio gerretaz dio :\n123Errelijionearen astakürüan gerla, hari arrotz ziradeanak ta hkapa harenpean zonbat latzeria ta herio munduan. Zonbat eliza errerik ta zenbat popülü eskeletürik. Ezta errelijionerik gerla manhatzen düanik : güziek bakea düe pheredikatzen, phüntü hartan diradealarik bizitzea, zeren errelijionea heen aharren arazorik eztauke.\n124(...) Printzek ere zonbait aldiz beren onkarriak borroskan hetan nahasi zütielakoz, gerla errelijionekoak dirade sorthü beren artean, nahiz nork bere sekta edo fabori züana balia erazi ; bena beren abantaillentzat baizik eztiradiano ari populiiak ere sinhestian errelijionearen gatik ziradeala gudatzen, hartakotz gerla suerte hau da bethi gaitzena izanik, ühaitz odolak ixurerazi, erresumak eskeletü ta errelijioneak irapaizi beno haborogaldü »\n125Egiategik ez ditu sinesleak gogorki kritikatzen sekta sortzaileak baizik teologoen arteko gatazkak sorturik, baina dio onartu behar direla beren sektariak zintzoak badira. Egiategik sekta hitza darabila katolikoentzat ere, eta hasierako erran nahiaz, alegia aurrekoekin moztu duena. Hain zuzen Judioen dekadentzia judaismoaren barneko gatazkek piztua izan dela dio.\n126Erlisio arazoekin jarraikiz jadanik Luis XIV en aitzi egin salapena agertzen zaiku (360. o.)\n127Khiristia khiristiari, frantzesa frantzesari lothurik, alanoa alanoari bezala zer da hantik heltü, erresumako elitea herri arrotzetara (jestegitürik) iheseginik, erresuma herenaz zelarik flakatürik ta herenaz haren etsaiak indartürik.\n128Eliza gizonei bizkarreratzen die errelijione nahaskeriak :\n129Aphezek alde batetik, ministreek bestetik arotz (bohaderare) hauspoaren ofizioa zieno zinez egiten.\n130Urruntxeago esaldi luze batean argi bat :\n131Nor bera da bere kontzientziaren nausi ta Jinkoa berhera haren (akadoi) epaile bakoitza...\n132Dezan nork berak jarraik zelüak eman dereion bürübidea ezi bau da gizonaren eginhidean arau xüxenena ta halakoa da Apostoliren irakastaldia. Kannon'khaldiz pharadüsiko borthak eztirade phorrikatzen ezetare heetan jendea bortxaz sar eraziten.\n133Dezagün arren Jüdioa, Calvinista, Lutheriana ützberen sinhestetan katholikak bezain khiristiak dirade bi azkenak ; halako Jinkoak tiahi ezpalütü hitz bakhotx nahi bezala lütüke. Jüdioak ta Türkak beren errelijionen gozomen osoan dütü üzten ta ez khiristiarer Israelitek bezain Kananeanen eretzean aritzez, ez halako manürik heen kontra egin.\n134Egiategik errelijioneak dituzten akatsak gora eta behera beharrezkoak direla idazten du eta ezagutu duen Alemaniaren kasua ematen, baina ikuspegi materialista batez ekonomia ekarpenak azpimarratuz :\n135Errelijione gaberik erresuma lerden eztaoke, harek dü jendea biltzen ta bizi beharrerat lürrak lantzen. Alemaniak noizpait herri oihan ta landa baizik etziana, jende gutik ta basa zen Strabonen ta Cautaren errraneala, orai da Europako herri ederrena halakatu dialakoz errelijione khiristianak.\n136Jakingarria Kanaandar eta Israeldarren arteko guduka hura zeren gure mendean piztu eta jarraitzen baitu, ez besteen konbertitzeko haien lurrez jabetzeko.\n138Lehenagoko paganoetzaz mintzatzean Egiategi hasten da giristino martirioekin.\n139Paganoek herriaz zütien Khiristian lehenak salatzen eta meskabü heltzen zereitzeetan heer ogena emaiten. Tybria Italian bazen gainthü, Egyptan Nilak ordokiak ezpaziitian bere hurez estaltzen khiristian sakrilegioak ziradean iturriak. Orozbat gosetzeak ta hilkorrak ziradeanean hiltzen ; hartan beren Jinko faltsier grazia othoizteko khiristianak lehoner, tigroer ta hartzer zütien barrükietara urthikitzen ta bizirik janeraziten (...)\n140Neron enberadoreak Erromari sü züanean eman, jakile hanitz, erran lezen khiristianek züela phiztü, pagattü ta heetarik izigarri erre erazi, berak ziolarik zinez errelijione khiristia heltü geroztik galkiro güziak erresumari erori ziradeala.\n141Egiategik kontatzen du nola paganoak aski izpiritu zabalekoak ziren Kristo beren jainkoen artean hartzeko eta ohoratzeko Alexandro Severok egin bezala. Pagano batzuen egitate zintzoa aipatzen du. Jusef Egiategi erreformista (1785)\n142Plina bigarrenari dügü eskerra haren denboran khiristianek üken züen bakeaz ta Trajan enberadorearen manüetzaz heen fabori.\n143(...) Tyberak ere berze alte Senatüan galtho egin züan J.C jar lezen beren jinkoen herrokan.\n144(...) ta Sybilla Cumanaren bersoak Virgilan diradeanak hanitz pagano khiristiatü zütien. Egiategiren obran zernahi kapitulutan lehenagoko paganoen bertuteez mintzatzen zaiku bai eta musulmanak eta beste eredu bezala emaiten.\n146Egiategik nahi luke apezak beren lekuan egon ditezen eta honela hasten da kapitulua apezek besteen egitekoetan sartzenegi direlako eta diruzaleak direlako, ardien irudi pollita erabiliz :\n147Aphezak nahi güntüke güziak Santü, bena berze jendeak bezala gizon dirade. Zor zaien errespetü osoaz gozatzen eztiradeanean berek die ogena, jendearekin direlakoz akortatzen, jakin minez ere berzeren egitekoetan sartzen barnegi ta (diapego) lotura soberanak düalakoz mespretzüa soreraziten.. handinaia, iritzia ta zekeingoa batzüer dereitze menpenean iraunarazten.\n148Artzangoan aldiz arresak (ardi kenteak) ordü beno lehenago dütiela mozten ta dakiela ezin hobeki ilheaz baliatzen ; bena bada heetan gizon santürik berentzat deusere begiratzen eztienik, hanitz ere gizon ezin pherestägorik aphezgoari ohore dereitzenik.\n149Apezen ez ezkontzea paganismoarekin lotzen du Egiategik :\n150Noizpait aphezak ezkontzen ziradean Hildebran Aita Santia da lehena aphez alemaner ezkontzea debekatü zereiena. Ethiopian aphezguziak emaztedün dirade. Eliza lehenean ere lege zaharren araueala züenek sakrifikatzen etzienek ere ziradean ezkonturik Denys Constantinopleko aphezküpia bere laguner zian gomendatzen aphez ezar ez lezen kastidadearen lege gogorra.\n151Gero Nizako kontzilioaren debekua aipatu ondoren, baina :\n152Vienako kontzilioan erabaki zela aphezer phuntzelekin ezkontzea zilegi zatekeala, heltü zena 89. urthean Formosus Aita Santiaren baimenean.\n153Apezgoaren antolakuntzaz gogoratzen du lehen aphezek beren zaharren artean apezpikuak hautatzen zituztela. Elizak bere justizia bereizia zuela. Kontatzen du Justianoen denbora kriminalean eta zibilean enperadoreen peko zirela, bakarrik Karlos garbala (Karles bilhogabea) izan zela apezpikuei apezen gaineko justizia eman ziena. Pierre Besseren teoriak gogorki kritikatzen ditu, XVI. mendean apezak Birjina baino gorago eta Jainkoaren maila berdinean ezarri zituelako Egiategik dio Jesu Kristoren erranak jarraikiz, ez direla estaduaren egitekoak Elizakoarekin nahasi beha :\n154Jinkoak dio “Bihür bedi Cœsari harena dena”\n155Lehentasuna ematen dio printzeari :\n156Denbora zaharrenetan photerea printzetan zagoela dago proba Valius Enperadorearen gobernuan frairen egongiak zutianean legarrrez kargatü ta heen koskariak ta gazteak gudarigei har litean.\n158Mugatu naizela diot ezen euskal Herriaz diona bizpahirur ikerlanetan zabalkiago ikertu dudalako. Laburzki errepikatzeko bere denboran bizi moldeen hobetzeak, demografiaren goratzeak haren ustez diruaren mirespenak gizartea desegiten zuten.\n159Adibidez XVIII. mendeko euskal soszale ezkointza jorratzen du, amodioz egiteko partez diruarengatik egiten direlako, hala bi gatu zaku batean sartzen ; doteak goregi zirela Doteak nahi dutie ezkontzetan handi eta hurtzen dirade elhilrra bezala. eta horretarako jendea zorretan jartzen, eta eztei egunetan dotea erdi jaten, diruaren agertze berri horrek Egiategiren ustez herriaren, familiaren, auzoen arteko elkartasunaren desegilea da.\n160Hemen irudi luke liberalismoaren aurka dela, baina gaur liberalismoaren alde direnek ez dute berdin pentsatzen, familiaren desegitea, lanaren erdainua, aisialdiaren gorestea gaurko baloreak direlako.\n161Bestalde apezek herriko plazetan dantza egitea debekatzen edo kontrolatzen dutelako eta hori XX. menderaino, neska mutilek, XVIII.mendean ostatuetan edanaz, mozkortuz, besta egiten zuten.\n162Euskal Herria utzirik, orduko Europara hedatzen ditu kritikak, batik bat Frantziara. Eliza jorratzen du ez bakarrik bere sineste jasangaiztasunaren gatik, baina proselitismoz beste erlisioneak galarazi nahi dituelako ; txarrago dena Frantzia bezalako herri giriristinoan eliza gizonek ebanjelioa utzirik politikan sartuak dabiltza.\n163Halaber kapitulu anitzetan orduko eta aintzinagoko erregeak begitan ditu ; alde batetik nobleak Kortean bilduz beste eginkizun eta ekimenetarako antzutzen baititu. Bai Luis XIV rekin hasirik Kortea Erregeren antzoki bilakatu zen, eta nobleek iraun edo igoain nahi zirenean erregeren lakaio neskato edo ohaide bilatzen ziren. Die egiten du euskaldun noblei Euskal Herrian egon ditezen. Hain zuzen bere liburua aitonen seme bati zuzendua da : lehen hamabi kapitulu guziak noblei die bat eginez urrentzen dira. Belako familia luzaz eredutzat ematen da, ezpaita Kortera joan baina herrian bertan lan egin. Jean Philippe de Bela generala haren nausia zitekeen.\n164Korteeko gastuek eta erregen gerlek herria mixeriara bultzatzen dutela bizkarretazen die, eta hori protestanteen erbestea salatu duen bezala.\nTxomin Peillen, « Jusef Egiategi erreformista (1785) », Lapurdum, 9 | 2004, 215-226.\nTxomin Peillen, « Jusef Egiategi erreformista (1785) », Lapurdum [En ligne], 9 | 2004, mis en ligne le 01 mars 2009, consulté le 21 octobre 2017. URL : http://lapurdum.revues.org/858 ; DOI : 10.4000/lapurdum.858


Bizitza honetan garrantzitsuak diren gauza guzietan bezala, kasualitatez hasi ginen hizkuntzaren munduan. Ia nahi izan gabe, leku batetik bertzera joanda, bertze herrialde eta kultura batzuk deskubrituz, mundu osoko jendea ezagutuz eta poliki-poliki ohartzen hasi ginen pertsonei beren hizkuntzan solastatzea ez zela bakarrik komunikatzea, beren munduaren eta zure munduaren arteko zubi bat eraikitzea ere bazela; eta horixe da inoiz inork egiten ahal duen bidaiarik hoberena.\nHorretaz konbentziturik gaudenez, Acorn Quality Language Learning osatzen dugun giza talde honek zure ikaskuntzarekin hartzen dugu konpromisoa, hizkuntzak ikasteari utz diezaiozun eta has zaitezen hizkuntzak modu naturalean bizitzen, gu lanean aritzen garen pasio berarekin.\nAcorn Quality Language Learning Lesakan dago, eta ezkur ttikiaren espiritu berarekin hazi da, haritz dotore bihurtu arte. 2011n ireki dizkio ateak hizkuntzen munduari, helburu bakarra izanda: beren hizkuntza ez den batean komunikatzen ikasi nahi duten edo horretan hobetu nahi duten pertsonei beren hizkuntza-hazkuntzan laguntzea.\nHorretarako , Acorn Quality Language Learningen, gela argitsu eta modernoak ditugu, hainbat baliabiderekin, hala nola material interaktiboa, Campus Birtuala, mediateka, internetera doan sartzeko aukera eta liburuen mailegu-zerbitzua gure ikasleentzat.\nBERDINTASUNAREN ANIZTASUNEAN SINESTEN DUGU…\nHorregatik, gure espazioak prestatuta daude mugikortasun urria duten pertsonentzat.\nZuen lasaitasunerako eta edozein unetan zehatz-mehatz zer gertatzen ari den jakin dezazun, araudi britainiarrari jarraituz, gure ikasgela guzietan, atean, badago kristalezko atal bat, gelen barrenaldea ikusi ahal izateko.\nINGURUMENA ZAINTZEN DUGU…\nIngurumena zaintzea gu guziok zaintzea denez, Enpresa Ttiki eta Ertainen araudia betetzen dugu Acorn Quality Languagen, gure jarduerak ingurumenean duen eragina ttikituz, produktu birziklatuak erabiliz eta guk erabilitakoak birziklatuz, denok merezi dugun natura-ingurumenaz gozatu ahal izateko.\nAcorn Quality Language Learningen, pertsonalizazioa da gure lanaren gakoa. Horixe da gure filosofiaren muina. Badakigu pertsona bakoitzak baduela bere estilo kognitibo propioa eta horrek esan nahi du badirela ikasteko estilo desberdinak, ikaskuntza-estrategia espezifikoak eskatzen dituztenak. Hori dela-eta, Acornen garrantzi handia ematen diogu Learning how to learn (LHTL) prozesuari; horri esker, hizkuntza bat modu naturalean ikasi ahal izango da; izan ere, prozesu hori pertsona bakoitzarena berarena esklusiboa da.\nAcorn Quality Language Learningen, gure langileen artean, sorterriko irakasleen talde bat dugu, esperientzia handikoa eta beren hizkuntza atzerriko hizkuntza gisa irakasteko prestatua; talde horrek ikasleari laguntzen dio bere ikaskuntza-estrategia propioak aurkitzen, metodologia erabat komunikatibo baten bidez eta learning how to learn gunetzat hartuta; gure metodologiak gure ikasleetako bakoitzaren gaitasun komunikatiboak garatzea du ardatz, eta, horri guziari esker, gramatika-egiturak modu naturalean eta testuinguru baten barruan kokatuta barneratu ahal izanen dira.\nBertze alde batetik, gure Campus Birtualaren bidez, aukera ematen dizugu eskolan bertan egiten duzun ikastaroa doan osatzeko; Campus horretan, eduki gehigarriz osatutako mundu birtual bat aurkituko duzu, zauden tokian zaudela zure ikaskuntzarekin segitu ahal izateko.\nIKASTAROAK: ingelesa, frantsesa, alemana, euskara, txinera eta gaztelania atzerriko hizkuntza gisa.\nENPRESENTZAKO IKASTAROAK, gure eskolan edo beren instalazioetan.\nNEGOZIOEN MUNDURAKO INGELESA\nESKOLA PRIBATUAK (1 to 1)\nHIZKUNTZAK ATZERRIAN IKASTEKO EGONALDIAK PRESTATZEA EDO HORREN INGURUAN AHOLKUA EMATEA\nNahiz eta arrazoiren batengatik eskola bat galdu, zure ikastaroko erritmoari segitu ahal izanen diozu gure Campus Birtualari esker. Zure erabiltzaile-izenaren eta pasahitzaren bidez, Campus Birtualean sartu ahal izanen zara. Eskoletan saio bakoitzean landutako aktibitate guziak aurkituko dituzu han, baita hurrengo saiorako egin beharreko lanak, multimedia-edukiak eta zalantzak plazaratu eta argitzeko foroa ere; hala, edozein tokitan zaudela, aitzinera egiteko aukera izanen duzu.


Indonesiako Gobernuak epidemikotzat jotzen du hegazkin-gripeak sortutako egoera | Consumer\nIndonesiako Gobernuak epidemikotzat jotzen du hegazkin-gripeak sortutako egoera\nHala ere, osasun-iturriek uste dute ez dagoela alarmarako arrazoirik\nHegazkin-gripearen birusaren sintomak zituen 5 urteko neskatila bat hil ondoren, Indonesiako Gobernuaren iturriek atzo deskribatu zuten herrialdearen hiriburuko egoera epidemikotzat. Indonesiako Osasun ministroak esan zuen Yakartan eta inguruetan 12 milioi pertsona inguru bizi direla, eta noizbehinkako zenbait kasu agertu direla. “Izurrite gisa deskriba daiteke hori”, esan zuen Suparik, baina behin eta berriz esan zuen okerra izango zela “izurrite kezkagarri” gisa kalifikatzea.\nMinistroak geroago iragarri zuen neskatoaren lehen odol-analisiak negatiboak zirela, baina proba gehiago egin behar zirela. Era berean, esan zuen hildakoaren odol-laginak Hong Kongeko laborategi batera bidaliko direla emaitzak baieztatzeko.\nSusilo Bambang Yudhoyono Indonesiako presidenteak jarraibideak eman zizkien asteartean Gobernuaren bulego guztiei birusari aurre egiteko. Bestalde, Anton Apriyantono Nekazaritza ministroak esan zuen Indonesiak hegaztien hilketa masiboa egin dezakeela hegazkin-gripearen agerraldi serioa badago. “Ez ditugu kasu gehien dituzten arloak identifikatu, baina, hori egin ondoren, egingo dugu” esan zuen, eta Gobernuak hori egiteko funts nahikoa duela gehitu zuen.\nAzken hilabeteetan, lau indonesiar hil dira, hegazkin-gripearen H5N1 barietatearen ondorioz. Gripeak 64 pertsona hil ditu Asiako lau herrialdetan 2003aren amaieratik, eta Errusiara eta Europara hedatu da.\ngripe-eu hegazkinlari indonesia-eu


Slavoj Zizek: Arrunkeria publikoen itzulera | Katakrak\nDuela bi hilabete Donald Trump alderatu zuten festa batetako gelako iskinan zarata eginda kaka egiten duen gizon batekin... Ba al da AEBetako Presidentetzarako hautagai errepublikar hoberik?\nZiurrenik denok izango dugu gogoan Buñuelen Askatasunaren mamua filmeko eszena hura: bazkaltiarrak mahai inguruko komunetan eseri ziren, elkarrizketa atsegin batean eta, jan nahi zutenean, etxezainari galdetzen zioten «¿non dago leku hori, badakizu?» eta atzeko aldeko gela txiki batera itzuri egiten dute.\nEz al dira, hautagai errepublikarren eztabaidak — metaforari jarraiki — Buñuelen filme hartako bilerak bezalakoak izan? Ezin al dezakegu gauza bera esan munduko politikari buru askori buruz? Ez al zen publikoki kaka egiten ari Erdogan, berriki, bulkada paranoiko batean, kurduekiko bere politika kritikatu zutenak «traidoreak» eta «agente sekretuak» zirela esan zuenean? Ez al zen publikoki kaka egiten ari Putin bere Txetxeniako politika kritikatu zuena medikoki zikiratzearekin mehatxatu zuenean? Ez al zegoen Sarkozy publikoki kaka egiten, 2008an eskua eman nahi izan ez zion laborari hari «zoaz pikutara, ergel zikina!» esan zionean»?\nEta zerrendak jarraitzen du. Munduko Sionisten Batzarrean, 2015ean Jerusalemen Netanyahu lehen ministroak aditzera eman zuen Hitlerrek juduak Alemaniatik soilik kanporatu nahi zituela, eta, Jerusalemgo Mufti Handia palestinarrak –Haj Amin Al Husseinik– konbentzitu zuela, nolabait, Hitler judutarrak hiltzera.\nNetanyahu 1941eko topaketa bati buruz ari zen. Al Husseinik Hitlerri esan omen zion juduak Europatik botatzen bazituzten «denak etorriko zirela hona [Palestinara]». Netanyahuren arabera Hitlerrek galdetu omen zion «Eta zer egingo dut orduan?» eta Muftiak esan zion «Erre itzazu». Israelgo Holokaustoko ikerleek, segidan jarri zituzten hitzok zalantzan, esanaz Al Husseiniren eta Hitlerren artean esandakoa ezin zela egiaztatu, eta SSen Europako Juduen hilketak jada gertatzen ari zirela bi gizonek elkar ezagutu zutenean.\nEz ditzagun ilusiorik izan Netanyahuren hitzen aurrean: gure esfera publikoaren atzeraldiaren seinale dira. Orain arte arrazakeria lizunaren azpi-mundu ilunean zeuden akusazio eta ideia hauek diskurtso ofizialen babesa irabazten ari dira egun.\nHemengo arazoa da Georg Wilhelm Friedrich Hegelek Sittlichkeit deitu zuena: ohiturak, bizitza sozialeko – idatzi gabeko – arauen geruza lodia, sustantzia etiko lodi eta iragangaitza, zer egin dezakegun eta zer egin ezin dugun esaten diguna. Arau horiek desintegratzen ari dira egun: duela pare bat hamarkada eztabaida publiko batean esan ezin zena inpunitatez ahoska daiteke egun.\nZuzentasun politikoaren gorakadarekin desintegrazio hori orekatzen dela pentsa daiteke. Zuzentasunak esan ezin dena preskribitzen du; halere, gertuko begirada batek argitzen du zenbateraino den «zuzentasun politikoa» sustantzia etikoaren desintegrazio prozesu beraren partaide. Puntu hori frogatzeko, nahikoa da zuzentasun politikoaren ez aurrera ez atzerako puntua nabarmentzea: zuzentasun politikoaren beharra sortzen da idatzi gabeko aruak jada ez direnean eraginkorrak eguneroko harremanak eraginkortasunez erregulatzeko; pentsatu gabeko ohitura espontaneoen ordez arau esplizituak dauzkagu «tortura» «galdeketetako teknika hobetua» bihurtzen denean bezala.\nFuntsezko puntua da tortura –estatuak basakeriaz praktikatutako bortizkeria– publikoki onargarria bihurtu zela hizkera publikoan zuzentasun politikoak biktimak bortizkeria sinbolikotik babestu zituenean. Bi fenomenook txanpon beraren bi aldeak dira.\nAntzeko fenomeno bat aurki dezakegu bizitza publikoko beste eremu batean. AEBen hego-ekialdean 2015eko uztailetik irailera ariketa militar handi batzuk egin behar zituzten: Jade Helm 15ak. Jarraian susmoak hedatu ziren ariketa horiekin plan federal bat zegoela Texasen gerra legea ezarri nahi zela, Konstituzioaren arau-hauste zuzen bat. Ohiko paranoia konspiranoiko handi bat gertatu zen, Chuck Norrisen mailakoa; All News Pipeline webgunea izan zen zoroena, ariketok Texaseko Wal-Mart supermerkatuen itxierarekin lotu zituen: «Aurki biltegi erraldoi horiek elikagaiak banatzeko gune gisa erabiliko dira? Eta Txinako armada inbasoreen kuartel orokor gisa? Amerikarrak desarmatzeko Michelle Obamak txinatarrei agindu zien bezala Obamak Etxe Zuria utzi aurretik?»\nAfera hau kezkagarria egiten duena da Texaseko agintari errepublikarren erreakzio anbiguoa: gobernariak Estatuko Goardiari agindu zion ariketa militarrak gainbegira zitzala eta Ted Cruz senatariak Pentagonoari zertzeladak exijitu zizkion.\nTrump da gure bizitza publikoaren degradazioaren joeraren adierazpen behinena. Zer egiten du «protagonismoa irabazteko» eztabaida publikoetan eta elkarrizketetan? «Ez-zuzentasun politikoen» nahasketa bat eskaintzen du: labankada arrazistak –migratzaile mexikarren kontra–, Obamaren jaiolekuarekiko eta unibertsitateko lizentziarekiko susmoa, emakumeen kontratko gustu txarreko erasoak eta John McCain bezalako gerra heroien kontrako irainak.\nHalako gustu txarreko okurrentziek adierazten dute Trumpi berdin zaizkiola manera faltsuak eta «lotsarik gabe esaten duela berak –eta jende arrunt askok– pentsatzen dutena». Funtsean, garbi utzten du, bere dolar guztien gainetik, gizon arrunt arrunt bat dela, jende arrunta bezain beste.\nHalere, arrunkeriok ez gaituzte engainatu behar: Trump dena delakoa izanda, ez da outsider arriskutsu bat. Zerbait izatekotan, bere programa nahiko moderatua da (Demokraten zenbait garaipen onartzen ditu, ezkontza homosexualenganako postura anbiguoa da). Bere probokazio «freskoen» funtzioa da, hain justu, bere programaren arrunkeria maskaratzea.\nBere benetako sekretua da, mirariz irabaziko balu, ezer ere ez dela aldatuko –Bernie Sandersekin gertatuko litzatekeenaren kontrakoa, zeren ezkerreko Demokrataren abantaila nagusia da akademiako ezkerreko liberalen politikoki zuzenaren gainetik langile eta laborari arrunten beldurrak eta arazoak ulertzen eta errespetatzen dituela–. Benetako hauteskunde duelu interesgarria litzateke Trump Errepublikarren hautagaia eta Sanders Demokraten hautagaia balira.\nBeraz, zergatik hitz egin hezkuntzaz eta manera publikoez arazo «erreal» askoz larriagoak daudenean? Manerek garrantzia daukatelako: tentsio egoeretan, bizitzaren eta heriotzaren arteko kontua dira, basakeria eta zibilizazioa bereizten duten marra fina. Bada azken arrunkeria publikoen leherketen inguruko gertakizun bat aipatu beharrekoa. 60ko hamarkadan, noizean behineko arrunkeriak ezker politikoarekin lotzen ziren: ikasle iraultzaileek sarritan hizkera aruntera jotzen zuten hizkera finari, politika ofizialari, aurre egiteko. Gaur egun, hizkera arrunta ia eskuin erradikalaren esklusiba da-ia. Eta ezkerra hezkuntza ona eta ohitura publiko onak defendatzeko posizioan aurkitzen da.\nHorregatik dago eskuin Errepublikar «arrazionala» urduri: Jeb Bushen erorreraren ostean aurpegi berri baten bila ari dira desesperazioz, Bloomberg deitzeko ideiarekin ere.\nBaina benetako arazoa posizio «arrazional» moderatuen ahultasunean dago. Alegia, gehiengoa ezin dela kapitalista «arrazionalen» diskurtsoarekin konbentzitu, eta posizio populista anti-elitista bat babesteko aukera handiagoak daudela, klase baxuen primitibotasun gisa: populistek egoki detektatzen dute ikuspuntu arrazional honen irrazionaltasuna; osoki justifikatuta dago haien gorrotoa bideratzea haien bizitzak modu batere gardenean erregulatzen dituzten aurpegirik gabeko erakundeekiko\nSlavoj Zizek 2016ko otsailak 12an Newsweeken


Ba al duzu lagun erdaldunik? Hauxe duzu aukera, ostegunean ordu bat doan Lizarrako euskaltegian! |\n← Lizarrako euskaltegiarekin familia barnetegia Etxarrin\nTortotxiki fundazioa Lizarran, 2013/2014 eskaintza →\nBa al duzu lagun erdaldunik? Hauxe duzu aukera, ostegunean ordu bat doan Lizarrako euskaltegian!\nPosted on 2013/06/03\tby lizarbeibar\nBerezkoa dugun hizkuntza doan ikasi ahal izateko eskubidea aldarrikatzeko AEK-k kanpaina iraunkor abian jarri du Nafarroa osoan: ordu bateko euskara eskolak eskainiko ditu, doan, herritar guztiontzat irekiak.\nEkimen honek beste helburu bat izango du: AEK-k Administrazioari, Nafarroako Gobernuari, hain zuzen ere, interpelazio zuzena egin nahi dio, helduen euskalduntzea aintzat hartzeko eta bere erantzukizuna har dezan. Horrela, helduen euskalduntzearen ordu bateko eskolaren kostea kontuan hartuta, saio bakoitzaren balizko faktura Nafarroako Gobernuari igorriko zaio.\nAdiskidearekin, lankidearekin, senidearekin euskaraz egin nahi badugu, gure ardura ere bada berau animatzea euskaltegira. Honakoan aukera paregabea dugu hortarako: doan, eta ordu batez, euskara apurtxo bat ikasi eta euskaltegiaren metodologia ezagutu; pagotxa hi!\nLIZARRAN: Ekainaren 6an, arratsaldeko 19:30ean euskaltegian


Udagoien Rock 06 Lemoan\nLEMOAKO KARABIE GAZTETXEA | 2006-11-12 23:14\nDatorren zapatuan, azaroak 18, Arratia Udagoien Rock jaialdia ospatuko da Lemoan. Diru publikoz antolatutako kontzertu hau (ordua zen zentzuzko zeozer egiteko!) Arratiako taldeak promozionatzeko asmoz egingo da aurten lehenengoz. Asmoa urte bakoitzean herri batean egitea da. Aurten Lemoan denez, Harriketarrok ere antolaketan laguntzen ari gara, eta txosna eta bokaten dirua asanbladarako izango da. Kontzertuak arratsaldeko 19etan hasiko dira, eta bina autobus egongo dira debalde Arratiatik etorri eta bueltatzeko. Talde hauek hartuko dute parte: Tiritine (Zeanuri), Borja Estankona (Artea...\nLEMOAKO KARABIE GAZTETXEA | 2006-10-23 09:46\nAupa lagunok!! Ez pentsau bloga ahaiztu dogunik, erreposoan baino ez dogu eukin. Ba bueno, 15. Lemoa Tudeiaren aurkezpen jaia eta "Yo tan tan yo" antzerkia pasau ta gero, honixek dire Gaztetxeko hurrungo zitak: -Urriak 26, eguena: Bideo emanaldia. Italiako Susa bailaran AHTa gelditzea lortu zuen borrokaren bideo kronika. 19:30etan. -Urriak 27, barikue: Kontzertua IZATE FALTSUA taldeagaz, 22:00etan eta euro bin truke.\nLEMOAKO KARABIE GAZTETXEA | 2006-06-06 00:41\nLemoako fanzinerik kritiko eta zirikatzaileenak ARTIKULU LEHIAKETA mindiala antolatu du!! Saria sekretua da oraingoz, baina artikuluak publikatzeaz aparte, ziurtatzen dugu beste zerbait ere egongo dela... Bueno, hauek dira parte hart nahi dutenek kontutan hartu beharrekoak: Artikuluko gaia bakoitzak nahi duena izango da. Gehienez folio bat idatzi daiteke, alde batetik eta 12 edo 14ko letraz. Artikuluak ekaina bukatu orduko entregatu beharko dira, eta horretarako bi bide dauzkazue; gaztetxean entregatu edo lemoatudei@hotmail.com helbidera bidali. Irudi edo argazki bat ere sartu daiteke. Be...\nZetan gabiz karabien??\nLEMOAKO KARABIE GAZTETXEA | 2006-05-26 16:55\nAupa danori!! Badator uda, badator beroa.... eta Lemoako gaztetxean hasi gara aklimatatzen. Iluntzetako epeltasuna eta giro lasaia aprobetxatuz, ZINEA KALEAN ematea erabaki dugu. Horretarako ziklo berezi batzuk prestatzen ari gara eta laister zehaztuko dogu zein egunetan izango diren emankizunak. Printzipioz, gaztetxepeko futbito zelaian izango dira emanaldi herrikoi hauek. Beraz, badakizue, kalitatezko pelikulak debalde ikusteko... zatoz Udako Gazte Zinemara!! Kurtso hau amaitu orduko, UMEEN EGUNA antolatzekotan be bagabiltza. Ziurrenik ekainaren 22an izango da herriko txikiei eskeinitako...\nGaztetxe Martxa Lemoan (Kronika)\nLEMOAKO KARABIE GAZTETXEA | 2006-05-03 17:20\nAtzo, maiatzaren 2a, Lemoan izan genuen GAZTETXE MARTXA eta benetan egun berezia izan zen guztiontzat. Martxistak 19:00ak inguruan heldu zirenen Lemoara, eta herrira sartu orduko bageunden 20 lagun baino gehiago harrera egiteko. Herrira sartu ginenean jende piloa zegoen martxari itxoiten, eta kalejira koloretsu eta erreibindikatiboa egin genuen herrian zehar. Kalejiran, herriko zein Arratiako hainbat elkartek eraman zuten giltza; Ganzabal mendi taldeak, Koralak, Begitu aldizkariak, Trukutze txalaparta taldeak, Lemoako eskolak, Durundi Barri dantza taldeak eta Zaztaparrak astialdi talde...\nLEMOAKO KARABIE GAZTETXEA | 2006-04-09 23:49\nHarriketarrok geurean jarraitzen dugu, eta apirilean ere badauzkagu hamaika kontu. Oatxis egun arrakastatsuaren eta Simpson gauaren ostean, hona hemen zertan ari garen; -Apirilaren 10ean, Bilbotik Etxarrira antolatutako mendi martxa Lemoara helduko da, eta martxistak gaztetxean izango ditugu afaldu eta lo egiten. Eta noski, gaztetxekook ere hartuko dugu parte martxan eta asteburuko Topagunean. -Apirilaren 21ean Iparraldera abiatuko gara asteburu pasa, Maulen hasten den Gaztetxe Martxan parte hartzeko. Martxa maiatzaren 2an pasatuko da Lemoatik; kalejira, prekarietateari buruzko hitzal...\nLEMOAKO KARABIE GAZTETXEA | 2006-03-20 12:21\nLemoa Tudei aldizkariko lurpetarren ekimenez eta gaztetxearen laguntzaz, domeka honetan ospatuko dugu Oatxis Eguna. Ekimen honekin Lemoako gazte belaunaldi ezberdinek erabili izan duten leku mitiko honen erabilera erreibindikatu nahi dugu (kalea okupatu!!). Zubi berria egiteko dena apurtu zuten arren, onartu behar dugu nahiko txukun utzi dutela. Horregaitik ospatuko dugu jai hau Oatxisean bertan. Arratsaldeko 17:00etatik aurrera tonbola, merinda eta beste hainbat gauzarekin gozatu ahal izango dugu. Baina eguneko izarra URTIKARIA punk gaztea izango da, kontzertu berezia eskainiko ...


Kudeaketako administrazio-organoa - Emakundearen eduki orokorra\nIdazkaritza Nagusiaren buru idazkari nagusia da; dekretu bidez izendatzen da, eta bere maila zuzendariarena da ondorio guztietarako. Idazkaritza Nagusia Zuzendaritzaren menpe dago zuzen-zuzenean, eta egiteko hauek izango ditu:\n• Zuzendaritzak eskuordetuta, Emakunderen ordezkari aritzea Eusko Jaurlaritzako sailekiko eta beste administrazio eta erakunde publiko zein pribatuekiko harremanetan.\n• Emakunderen zerbitzuak bultzatzea, koordinatzea eta gainbegiratzea arlo hauetan: ekonomiaren eta finantzen kudeaketa; ondarearen eta aurrekontuaren kudeaketa; plangintza, azterketak eta dokumentazioa; lege-aholkularitza eta informazioa; programazioa eta beste erakunde batzuekiko lankidetza.\n• Ondokoak bultzatzea, koordinatzea eta gainbegiratzea: kudeaketa-prozedurak eta laguntza informatikoak, bai eta Emakunderen azpiegiturak eta baliabide materialak beharrizanetara egokitzen direla ere.\n• Ekonomiaren eta finantzen arloko xedapenak, egintzak, kontratuak eta espedienteak izapidetzeko eta erregistratzeko barne-prozedurak prestatzea, eta gastuak baimentzeko eskumena erabiltzea, baldin eta eskumen hori legez beste organo bati ez badagokio.\n• Emakundeko langileak administratzea eta kudeatzea, eta haiek trebatzeko eta hobetzeko planak eta programak prestatzea.\n• Begira-Berdintasuna Garatzeko Iragarkien Aholkularitza zuzentzea, eta batzorde horren administrazio-kudeaketaz arduratzea.\n• Zuzendaritza Kontseiluko, Emakumeen eta Gizonen Berdintasunerako Erakunde arteko Batzordeko, Emakumeen eta Gizonen Berdintasunerako Sail arteko Batzordeko eta etxeko tratu txar eta sexu erasoen biktima diren emakumeei eskaintzen zaien laguntza hobetzeko Erakundeen arteko Akordioaren Jarraipen Batzordeko idazkari aritzea, eta horien guztien administrazio kudeaketaz arduratzea.\n• Txostenak egitea, batez ere beste erakundeen berdintasun planen gainekoak, generoaren araberako eragina aztertzen duten txostenei buruzkoak eta emakumeen eta gizonen berdintasuna bultzatzen duten irabazi-asmorik gabeko erakundeak herri onurakotzat jotzeko prozeduretakoak.\n• Emakumeen eta gizonen berdintasunaren arloko arau-hausteak zehatzeko espedienteak izapidetzea.\n• Emakundeko Zuzendaritzari laguntza teknikoa eta administratiboa ematea hark eskatzen duenean, eta Zuzendaritzak berariaz eskuordetzen dizkion eginkizunak eta ordenamendu juridikoaren arabera dagozkionak burutzea.\n• Administrazioa aldatzeko eta eraberritzeko organo eskudunak ezartzen dituen ekimenak eta arauak garatzeko eta betetzeko behar diren oinarriak bermatzea.\n• Herritarrei informazioa eta arreta emateko erakundeak dituen zerbitzuen funtzionamendu ezin hobea bermatzea.


zerua pachinko infernuan Pachinko, Japoniarren tragaperra nazionala. Makina batean bolatxoak eskukadaka sartu eta petakoetan bezala bolatxoak dagokien tokian sartzea da jokoaren mekanika erraza. Honi, The Whoren kontzertuetan baino watt gehiago duen musika bakaletia eta argi dirdira gaindosia gehitzen badiozu Pachinco infernua nolakoa den irudika dezakezu. Saria eskuratzeko, irabazitako bolatxo guztiak zenbatzeko makina batera eraman behar dituzu eta Pachinkoko arduradun batek fitxa moduko sari batzuk emango dizkizu. Sari horiek yen bihurtzeko egoitzatik atera eta txabola moduko batean aldatzen dira. Bertan argazkiak ateratzea debekatua dagoenez, gure azken gau japoniarrean patrikak hutsik genituenez eta maitasun kontuetan batere iaioak ez garenez, jokoaren jainkosaren eskuetan utzi genituen 1000 yen.\nKoizumi presidentea eta Richard Gereren anaia zirudien gizon baten alboan eseri haren irabaziei erreparatuta toki egokia iruditu zitzaigun- eta jokatzeari ekin genion. Jokatzeari eta irabazteari. Gau hartan ere ez genuen ligatuko, baina Pachinkoaren infernuan topatu genuen paradisua. Eta azkeneko gauean bapo afaltzeko sosa...


Gizarte etxeek 35.883 leku eta 369 ikastaro ezberdin eskainiko dituzte 2017-18 kanpainako jarduera-programaren barruan | El Correo\nZurekinGizarte etxeek 35.883 leku eta 369 ikastaro ezberdin eskainiko dituzte 2017-18 kanpainako jarduera-programaren barruan\nGizarte etxeek 35.883 leku eta 369 ikastaro ezberdin eskainiko dituzte 2017-18 kanpainako jarduera-programaren barruan\nSERGIO EGUÍA Miércoles, 19 julio 2017, 00:05\nDatorren ikasturtean, Gasteizko gizarte etxeetan 369 lantegi eta jarduera ezberdin eskainiko dira, eta 35.883 gasteiztarrek gozatu ahalko dute horietaz. Partaidetza eta Gizarte Etxeen zinegotzi Isabel Martínezek eta Kultura, Hezkuntza eta Kirol zinegotzi Estíbaliz Cantok aurkeztu dute gaur eskaintza zabal hori; ostegunetik aurrera irekiko da izena emateko epea.\nMartínezek azaldu duenez, programazioaren bidez “herritarren bizi-kalitatea hobetzen duten ohitura osasungarriak sustatu nahi ditugu; horrenbestez, adin orotarako ikastaroak diseinatu ditugu, auzoetan banatuta, jende guztiarentzako ordutegiekin eta gustu ororentzako jarduerekin”.\nDatorren ikasturteko berritasuna Zabalganeko gizarte etxea irekitzea da, horri esker iaz baino 4.000 leku gehiago eskainiko baitira, eta lantegi gehiago.\nJarduera-motei dagokienez, Estíbaliz Canto zinegotziak nabarmendu du “Udalak askotariko kirol eskaintza mantentzeko egin duen ahalegina”; horretarako, ikastaro berriak prestatu dira, hala nola Gazteentzako triatloia, Gazteentzako g-pump, Esgrima historikoa eta Judimendi, Ibaiondo eta Zabalganeko Ur zirkuituak.\nJarduera artistikorako hastapen-ikastaroetan ere bada aukera berririk: Pintura abstraktua, Haurrentzako arte esperimentala, Mandalak, Wayuu eskulangintza edo Robotika hezitzailea, besteak beste.\nBestetik, kultur ikastaroak ditugu, teorikoagoak eta izen handiko espezialista eta irakasleek ematen dituztenak, esate baterako, Bingen Mendizábal eta Sabin Salaberri musikari eta konpositoreak, Historiako eta Artearen Historiako doktore Cira Crespo eta David Mota zein Juan Ibarrondo idazlea.\nHorien artean, eta duten eskaera handia dela eta urtez urte errepikatzen diren ikastaroak (Astronomía eta Ardo dastatzea) kenduta, gainerakoak berriak eta arlo askotarikoak dira: Artearen historia, Arkeologia, Musika, Zinema, Mikologia, Grafitoak, Kriminologia, etab.\nEra berean, irakurketa taldeak itzuliko dira, 10 zehazki, zeinetan askotariko edukiak irakurri eta eztabaidatuko baitira: komikia, nobela beltza, Latinoamerikako literatura, irakurketa erraza, etab.\nKirol eta kultur eskaintzari ohikoak diren beste lantegi eta ikastaro batzuk gehitzen zaizkie. Ildo horretatik, gurasoei hezkuntza arloan laguntzeko Senidegune programak jarraitzen du, bai eta Jardunbide egokiak eta Emozioak lantzeko lantegiak ere.\nHelduen ongizate pertsonala sustatzeko jarduerak ere izango dira, bai eta haur eta gazteen ikasteko motibazioa eta ohiturak zein sozializazio prozesuak, emozioak eta ongizatea lantzekoak ere.\nGizarte etxeetako 2017-2018 denboraldirako eskaintzan beste jarduera hauek aurki daitezke: ludotekak, ludoklubak, Xtracluba, euskara ikastaroak —1.600 lekutik gora, adinekoentzat, merkataritza eta ostalaritzako langileentzat eta gurasoentzat—, elikadura eta osasunari buruzko ikastaroak, eta adinekoei berariaz eskainitakoak —gaitasun kognitiboak, zahartze aktiboa, teknologia berriak, etab.—.\nIzena emateko epea uztailaren 20an (osteguna) hasiko da, eta irailaren 4a arte iraungo du. Bide hauek erabil daitezke: Udalaren web-orrian; telefonoz, 010 telefono zenbakian; edo zuzenean, udalaren kirol instalazioetan, gizarte etxeetan eta herritarrei laguntzeko bulegoetan.\nGaixotasun tropikalen aurkako txertoak sortzeko finantzaketa kolektiboko kanpaina Andre Maria Zuriaren jaietako eskulangintza azoka Carmelo Bernaola ibilbidera aldatu da


Euskal Herria Bildu - Biktimen erabilera politiko eta alderdikoia egiten du PPk\nBiktimen erabilera politiko eta alderdikoia egiten du PPk\nEspainiako Gobernuak euskal hauteskundeetarako errolda aldatzeko egindako proposamena dela-eta, Amaiurrek zenbait galdera egin zizkion. Horien erantzunaren aurrean, honakoa esan nahi dugu:\n1. Argi gelditu da, ez dela ez Gobernuaren asmoa ez lehentasuna indarkeriaren erruz Euskal Herria utzi zuten haien mina sendatzea. Hala balitz, Euskal Herritik alde egin beharra izan zuten guztiak bueltatu ahal izateko neurriak hartuko lituzkeelako, hain zuzen ere.\n2. Espainiako Gobernuak ez ditu kasu guztiak hartu nahi kontutan. ETAk eragindako biktimentzat bakarrik da legea, eta uko egiten dio beste indarkeria batzuk izan direla onartzeari. Legeak ez ditu kontuan hartuko GAL, ATE edo BVEek eragindako biktimak ez estatuaren egiturek eragindakoak. Ondorioz, neurri honek alde bakarra hartzen du kontuan eta biktima talde handi bat baztertzen du. Horrek erakusten digu lege honen asmo bakarra Nafarroa, Gipuzkoa, Araba eta Bizkaiko errolda aldatzea; izan ere, ETAk eragindako biktimak hartzen dira kontuan beste guztiak ezkutatuz. Argi dago, beraz, PPk biktimak alderdikeriaz erabiltzen dituela EAEko eta Nafarroako Foru Erkidegoko errolda aldatzearren.\n3. Gobernuaren arabera, milaka dira "indarkeria terroristaren" ondorioz euren etxea utzi zutenak, baina ez du hori baieztatzeko inolako daturik eman. Iruzurrak ateak zabal-zabalik ditu beraz, eta horren adibidea da bost urtera murriztu dutela EAEn edo Nafarroan bizi izandako urte kopurua. Azken batean, Euskal Herrira lanean joandako edozein funtzionariok, nahiz eta lekualdatze prozesu hutsagatik joan Euskal Herrira, botoa eman ahal izango luke. Gobernuaren erantzunean uler daitekeenez gainera, berdin dio Euskal Herrian egon diren denboran estatu terrismoagatik zigortuak izan diren, edo Frankoren garaian etorritakoak izan diren.\nGuzti honen aurrean AMAIURek ikusten duena da, bake eta normalizazio politikorako garaietan gaudela, eta indarkeriaren ondorioz Euskal Herritik joan beharra izan zutenen kasua osorik eta zehaztasunez landu behar dela. Horretarako, 2011n sinatutako Aieteko adierazpenaren hirugarren puntuak ematen digu bidea:\nZabaldu diren zauri pertsonalak eta sozialak sendatzeko lagungarria delako, eginiko minaren aitorpena, biktima guztien aitortza eta berauen laguntza, eta bizikidetzan aurrera egiteko urratsa sakonak eman daitezen eskatzen dugu.\nAMAIURrek indakeria dela-eta Euskal Herria uztera derrigortutako persona guztiak euren etxera itzul daitezen lan egingo du. Gure gogoa da elkarrenganako errespetuan eta onarpenean oinarritutako adiskidetzea sustatzea indarkeria jasan duten persona guztiak kontuan hartuz. Horrek lagunduko baitu azken hamarkadetan zabaldu diren zauri pertsonalak zein sozialak itxi daitezen.


Berriozarko Udalak euskara baloratu beharko du deialdi batean - Sustatu.eus - Teknofiloen albistegia\n2018-01-02 : 23:43\nHerritar batek aurkeztutako gora jotzeko helegite baten ondorioz, Nafarroako Administrazio Auzitegiak ebazpena eman zuen horren inguruan, 2017ko urriaren 25ean.\nBai Euskararen Ordenantzak bai Plantilla Organikoak euskara meritu moduan puntuatzeko beharra ezartzen dutenez (euskaraz jakitea derrigorrezkoa ez denean), halaxe egitea agindu du Nafarroako Administrazio Auzitegiak. Euskararen Ordenantza ez da ezer, betetzen ez bada.\nBerriozarko Udalak bere hutsa zuzendu beharko du, beraz. Bada garaia euskararen Ordenantzei jaramona egiteko. Ea Burlatako Udala ere horretaz ohartzen den, eta antzeko afera zuzentzen duen, ebazpena jaso beharrik izan gabe.


Kronikak – 2 orrialdea – BZP\nZientzia, zientzia eta… zientzia Dibulgazioa, ikerketa, esperimentuak… Zientziaren alderdi guztiak umoreak, musikak eta errimak lagunduta, Bilbon erdigunea izan zuen baian Bizkaian zehar gozatu ahal izan zen ekitaldian.aia. Ikerketa zientifikoan egiten ari diren azken aurrerapenak, lantzen ari dituzten zientzialarien eskutik, ekarri zituen Naukas Prok, zientzialariak eta publiko orokorra hurbildu nahian. Baita lortu ere. Erabat bete zen Read more about Bizkaia Zientzia Plaza[…]\nBizkaia Zientzia Plaza clippinga\nBizkaia Zientzia Plazak toki zabala izan du hedabideetan. Euskal telebista publikoaren (EITB) kasua da azpimarratzekoa, hala ere. Egunez eguneko jarraipena egin dio hedabide honek Bizkaia Zientzia Plazari eta baita Naukas Bilbao, Scenio eta Jakinduriek mundue erreko dau! ekitaldien streaminga egiteko kanal propioa ezarri ere. Dibulgazio zientifikoa helburu duen KOSMOS web orrialdean eskuragarri jartzeaz gain, harrera Read more about Bizkaia Zientzia Plaza clippinga[…]